29. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 323 της 31 Ιουλ/13 Αυγ. 1984 (ΦΕΚ Α΄115) Σύσταση και κατάργηση Τμημάτων Εσόδων και Εξόδων σε Δημόσια Ταμεία και άλλα συναφή θέματα. Έχοντας υπόψη: 1.Τις διατάξεις της παρ. Ι του άρθρ. 24 του Νόμ. 820/1978 «περί λήψεως μέτρων δια την περιστολήν της φοροδιαφυγής και άλλων τινών συναφών διατάξεων». 2.Την υπ’ αριθ. 133/1984 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης και Οικονομικών, αποφασίζουμε: Αρθρ.Ι.-Ι.Συνιστάται στο Δημόσιο Ταμείο Γλυφάδας Β΄ Τμήμα Εξόδων. Στην καθ’ ύλη αρμοδιότητά του υπάγεται η καταβολή κάθε είδους δαπάνης της Υπηρεσίας Πολιτικής Αεροπορίας. 2.Το Τμήμα Εξόδων που υπάρχει το Δημόσιο Ταμείο Γλυφάδας μετονομάζεται σε Α΄ Τμήμα Εξόδων. Άρθρ.2.-Ι.Καταργείται το Β΄ Τμήμα Εσόδων του Δημοσίου Ταμείου Αιγάλεω. 2.Συνιστάται στο Β΄ Δημόσιο Ταμείο Περιστερίου Β΄ Τμήμα Εσόδων. Στην καθ’ ύλη αρμοδιότητά του υπάρχει η είσπραξη των τελών χαρτοσήμου για τις εκδιδόμενες ή αναθεωρούμενες ή επεκτεινόμενες άδειες οδήγησης αυτοκινήτων–τρικύκλων, των τελών ταξινόμησης, μεταβίβασης, επιθεώρησης, των τελών κυκλοφορίας των οχημάτων που κυκλοφορούν για πρώτη φορά, του αντιτίμου βιβλίων κωδικών, ληξιαρχικών βιβλίων που πωλούνται από το Κράτος, καθώς και όλων των ειδικών τελών και όλων των εφάπαξ εισφορών. 3.Το Τμήμα Εσόδων που υπάρχει στο Β΄ Δημόσιο Ταμείο Περιστερίου μετονομάζεται σε Α΄ Τμήμα Εσόδων. 4.Μειώνεται η οργανική σύνθεση των πιο κάτω Δημοσίων Ταμείων: Δημόσια Ταμεία Κλ. ΑΤ 5ος – 4ος Κλ.ΜΕ3 10ος – 4ος Σύνολο α)ΙΗ΄ Αθηνών 1 - 1 β)Αιγάλεω 1 1 2 γ)Κεφ. Δυτ. Αττικής 1 1 Σύνολο 2 2 4 5.Αυξάνεται η οργανική σύνθεση των πιο κάτω Δημοσίων Ταμείων: Δημόσια Ταμεία Κλ. ΑΤ 5ος – 4ος Κλ. ΜΕ3 10ος – 4ος Σύνολον α)Γλυφάδας β)Περιστερίου 1 1 2 1 3 Σύνολο 2 2 4 Άρθρ.3.-Ι.Η χωρική αρμοδιότητα του Β΄ Δημοσίου Ταμείου Ιωαννίνων είναι η αντίστοιχη της Β΄ Οικονομικής Εφορίας Ιωαννίνων, όπως αυτή καθορίστηκε με τη διάταξη του εδαφ. ε της παρ. 2 του άρθρ. Ι του Π.Δ. 18/1983. 2.Η περιφέρεια της Κοινότητας Παλαιόβρυσης του Νομού Λακωνίας αποσπάται από την κατά τόπο αρμοδιότητα της Οικονομικής Εφορίας και του Δημοσίου Ταμείου Κροκεών και υπάγεται στο εξής στην κατά τόπο αρμοδιότητα της οικονομικής Εφορίας και του Δημοσίου Ταμείου Γυθείου. 